മൂന്നാമത്തെ പങ്കാളിയുമായും വേര്പിരിയാന് ഇലോണ് മസ്ക് കുഞ്ഞ് X ന്റെ കാര്യത്തിലും ധാരണ Begin typing your search... X പങ്കാളി ഗ്രിംസുമായി ഭാഗികമായി വേര്പിരിഞ്ഞെന്ന് സ്പേസ് എക്സ്, ടെസ്ല സിഇഒ ഇലോണ് മസ്ക്. കരിയറിലെ തിരക്കു കാരണമാണ് ഇരുവരും അകലം പാലിക്കാന് തീരുമാനിച്ചിരിക്കുന്നത്. പ്രശസ്ത കനേഡിയന് പോപ് താരമാണ് ഗ്രിംസ്. തങ്ങളിരുവരും ഇപ്പോഴും പരസ്പരം സ്നേഹിക്കുന്നുണ്ടെന്നും സൗഹൃദം കാത്തു സൂക്ഷിക്കുന്നുണ്ടെന്നും എലണ് മസ്ക് വ്യക്തമാക്കി. 2018 ലാണ് ഇരുവരും ഡേറ്റിംഗ് ആരംഭിച്ചത്. ഇരുവര്ക്കും കഴിഞ്ഞ വര്ഷം മെയ് മാസത്തില് ഒരു കുഞ്ഞും പിറന്നിരുന്നു. X AE AXii എന്നായിരുന്നു കുഞ്ഞിന് പേരിട്ടത്. കുഞ്ഞിന് രണ്ടും പേരും ചേര്ന്ന് വളര്ത്താനാണ് തീരുമാനിച്ചിരിക്കുന്നത്. അടുത്തിടെ നടന്ന മെറ്റ് ഗാല ഇവന്റിലാണ് ഇരുവരെയും ഒരുമിച്ച് പൊതുവേദിയില് കണ്ടത്. ടെസ്ലയുടെയും സ്പേസ് എക്സിന്റെയും ചുമതലയുള്ളതിനാല് മസ്കിലാണ് ടെക്സാസിലാണ് കൂടുതല് സമയവും ചെലവഴിക്കേണ്ടി വരുന്നത്. അതേസമയം ഗ്രിംസിന്റെ ജോലിത്തിരക്കുകള് ലോസ് ആഞ്ചലസിലാണ്. ഇതാണ് ഭാഗികമായി ബന്ധം വേര്പിരിയാന് ഇരുവരും തീരുമാനിച്ചതിന് കാരണം. ഇലോണ് മസ്ക് തന്നെയാണ് ഇക്കാര്യം വ്യക്തമാക്കിയത്. കനേഡിയന് എഴുത്തുകാരി ജസ്റ്റിന് വില്സണിനെയായിരുന്നു നേരത്തെ മസ്ക് വിവാഹം കഴിച്ചിരുന്നത്. ഈ ബന്ധത്തില് ഇരുവര്ക്കും അഞ്ച് കുട്ടികളുണ്ട്. നടി തുലുല റൈലിയായും മസ്കിന്റെ ഭാര്യയായിരുന്നു. 2010 ല് വിവാഹം കഴിച്ച ഇരുവരും 2012 ല് വിവാഹ മോചിതരായി. എന്നാല് പീന്നീട് വീണ്ടും ബന്ധം തുടരാനാഗ്രഹിച്ച ഇവര് 2013 ല് പുനര്വിവാഹം ചെയ്തു. എന്നാല് ഇതധികകാലം നീണ്ടു നിന്നില്ല. 2016 ല് ഇരുവരും വീണ്ടും വേര്പിരിയുകയായിരുന്നു. TAGS: Popular X TAGS: